ᱵᱚᱭᱡᱚᱭᱚᱱᱛᱤ ᱠᱟᱥᱤ

ᱵᱚᱭᱡᱚᱭᱚᱱᱛᱤ ᱠᱟᱥᱤ ᱫᱚ ᱢᱤᱫ ᱟᱱᱫᱷᱨᱚ ᱯᱚᱱᱚᱛ ᱠᱞᱟᱥᱤᱠᱟᱞ ᱠᱩᱪᱤᱯᱩᱰᱤ ᱮᱱᱮᱡ ᱯᱟᱹᱨᱩᱠᱷᱤᱭᱟᱹ ᱱᱟᱪᱚᱱᱤᱭᱟᱹ  ᱠᱟᱱᱟᱭ ᱾ ᱵᱚᱭᱡᱚᱭᱚᱱᱛᱤ ᱫᱚ ᱮᱱᱮᱡ ᱨᱩᱥᱤᱠᱟ ᱰᱟᱹ ᱜᱩᱵᱵᱤ ᱵᱤᱨᱟᱱᱱᱟ ᱜᱷᱟᱨᱚᱸᱡᱽ ᱨᱮᱱᱤᱡ ᱠᱟᱱᱟᱭ ᱾ ᱰᱟᱹ ᱜᱩᱵᱵᱤ ᱵᱤᱨᱟᱱᱱᱟ ᱫᱚ ᱠᱟᱱᱱᱟᱰᱟ ᱯᱷᱤᱞᱤᱢ ᱠᱟᱨᱜᱟᱲ ᱨᱮ ᱟᱹᱰᱤ ᱫᱟᱢᱟᱱ ᱮᱱᱮᱢ ᱢᱮᱱᱟᱜ ᱛᱟᱭᱟ ᱟᱨ ᱚᱱᱟᱛᱮ ᱠᱟᱱᱱᱟᱰᱟ ᱯᱷᱤᱞᱤᱢ ᱠᱟᱨᱜᱟᱲ ᱨᱮ ᱯᱩᱭᱞᱩ ᱫᱷᱟᱯ ᱫᱤᱥᱟᱹ ᱩᱱᱩᱫᱩᱜ ᱜᱤᱡ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱾ ᱮᱱᱮᱡ ᱥᱮᱨᱮᱧ ᱟᱨ ᱯᱷᱤᱞᱤᱢ ᱠᱚ ᱯᱟᱥᱱᱟᱣ ᱞᱟᱹᱜᱤᱫ ᱜᱩᱵᱵᱤ ᱵᱤᱨᱟᱱᱱᱟ ᱡᱟᱛᱨᱟ ᱯᱟᱨᱴᱤ ᱵᱮᱱᱟᱣ ᱠᱟᱛᱮ ᱠᱟᱱᱱᱟᱰᱟ ᱯᱷᱤᱞᱤᱢ ᱯᱟᱥᱱᱟᱣ ᱮ ᱠᱩᱨᱩᱢᱩᱴᱩ ᱞᱮᱜᱼᱟ ᱾ ᱥᱨᱤᱢᱚᱛᱤ ᱵᱚᱭᱡᱚᱭᱚᱱᱛᱤ ᱠᱟᱥᱤ ᱫᱚ ᱟᱹᱰᱤ ᱫᱟᱢᱟᱱ ᱠᱩᱪᱤᱯᱩᱰᱤ ᱮᱱᱮᱡ ᱱᱟᱪᱚᱱᱤᱭᱟᱹ ᱠᱟᱱᱟᱭ ᱟᱨ ᱟᱭᱢᱟ ᱢᱮᱞᱟᱝᱠᱤᱨᱮ ᱱᱟᱪᱚᱱᱤ ᱠᱚ ᱮᱱᱮᱡ ᱵᱚᱦᱚᱨ ᱰᱟᱦᱟᱨ  ᱮ ᱞᱟᱹᱭ ᱟᱠᱚᱣᱟ ᱾ ᱥᱟᱢᱵᱷᱟᱵᱤ ᱮᱱᱮᱡ ᱤᱛᱩᱱ ᱟᱥᱲᱟᱨᱤᱱ ᱵᱟᱰᱚᱦᱤᱭᱟᱹ ᱠᱚ ᱤᱡ ᱫᱤᱥᱟᱹ ᱩᱱᱩᱫᱩᱜ ᱜᱤᱡ ᱠᱟᱱᱟᱭ ᱾ ᱚᱱᱟ ᱮᱱᱮᱡ ᱤᱛᱩᱱ ᱟᱥᱲᱟ ᱨᱮ ᱟᱹᱛᱩ ᱫᱤᱥᱚᱢ ᱨᱮ ᱪᱚᱲᱚᱱᱚᱜ ᱠᱟᱱ ᱠᱩᱪᱤᱯᱩᱰᱤ ᱮᱱᱮᱡ ᱮ ᱪᱮᱫ ᱟᱠᱚᱣᱟ ᱾ ᱠᱟᱨᱱᱟᱴᱚᱠᱚ ᱥᱚᱸᱜᱤᱛᱷᱚ ᱱᱨᱤᱛᱭᱚ ᱮᱠᱟᱰᱮᱢᱤ 

 ᱨᱮ ᱪᱟᱭᱨᱮᱛ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱾

ᱩᱯᱨᱩᱢ

ᱵᱚᱸᱜᱟ ᱛᱟᱞᱟ ᱟᱠᱟᱱ ᱠᱤᱱ ᱵᱟᱵᱟ ᱡᱮ.ᱮᱢ. ᱵᱤᱥᱣᱚᱱᱟᱛᱷ ᱟᱨ ᱟᱭᱳ ᱜᱤ.ᱵᱤ. ᱜᱤᱨᱤᱡᱟᱢᱢᱟ ᱠᱚᱞᱮᱨᱮ ᱡᱟᱱᱟᱢ ᱞᱮᱱᱟᱭ ᱥᱨᱤᱢᱚᱛᱤ ᱵᱚᱭᱡᱚᱭᱚᱱᱛᱤ ᱠᱟᱥᱤ ᱫᱚ ᱾ ᱛᱩᱨᱩᱭ ᱥᱟᱞ ᱩᱢᱮᱨ ᱠᱷᱚᱱ ᱵᱤᱡᱚᱭᱚᱱᱛᱤ ᱫᱚ ᱴᱩᱢᱠᱩᱨ ᱛᱟᱢᱚᱬᱚ ᱴᱷᱮᱱ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱮ ᱪᱮᱫᱚᱜ ᱠᱟᱱ ᱛᱟᱦᱮᱱ ᱾ ᱚᱞᱚᱜ ᱨᱮ ᱯᱚᱱᱚᱛ ᱨᱮᱱᱟᱜ ᱯᱩᱭᱞᱩ ᱴᱷᱟᱶ ᱟᱢᱮᱴ ᱠᱟᱛᱮ ᱜᱳᱞᱰ ᱪᱮᱱ ᱮ ᱧᱟᱢ ᱞᱮᱜᱼᱟ, ᱚᱱᱟᱛᱮ ᱯᱟᱞᱮ ᱮᱱᱮᱡ ᱨᱮ ᱫᱚ ᱩᱱᱟᱹᱜ ᱨᱟᱹᱥᱠᱟᱹ ᱵᱟᱭ ᱛᱟᱦᱮᱸ ᱠᱟᱱᱟ ᱾ ᱮᱱᱦᱚᱸ ᱵᱟᱝ ᱵᱟᱝ ᱛᱮ ᱯᱷᱤᱞᱤᱢ ᱮᱱᱮᱡ ᱨᱮ ᱟᱬᱜᱚ ᱠᱟᱛᱮ ᱴᱤ.ᱮᱥ. ᱱᱟᱜᱚᱵᱷᱚᱨᱚᱱᱚ ᱞᱮᱠᱟᱱ ᱠᱟᱱᱱᱟᱰᱟ ᱯᱷᱤᱞᱤᱢ ᱠᱟᱨᱜᱟᱲ ᱨᱤᱱ ᱧᱩᱛᱩᱢᱟᱱ ᱯᱷᱤᱞᱤᱢ ᱵᱟᱰᱚᱦᱤᱭᱟᱹ ᱟᱨ ᱫᱤᱥᱟᱹ ᱩᱱᱩᱫᱩᱜ ᱜᱤᱡ ᱥᱟᱶ ᱮ ᱧᱟᱯᱟᱢ ᱞᱮᱱᱟ ᱾ ᱚᱱᱠᱟ ᱯᱷᱤᱞᱤᱢ ᱠᱟᱨᱜᱟᱲ ᱨᱮ ᱠᱟᱹᱢᱤ ᱠᱟᱹᱢᱤ ᱛᱮ ᱵᱤᱡᱚᱭᱚ ᱠᱟᱥᱤ ᱧᱩᱛᱩᱢ ᱫᱟᱢᱟᱱ ᱥᱟᱺᱜᱤᱧ ᱧᱮᱞᱮᱞᱚᱢ ᱟᱨ ᱥᱤᱱᱮᱢᱟ ᱵᱟᱰᱚᱦᱤᱭᱟᱹ ᱥᱟᱝ ᱮ ᱧᱟᱯᱟᱢ ᱠᱟᱛᱮ ᱩᱱᱤ ᱥᱟᱝ ᱜᱮ ᱵᱟᱯᱞᱟ ᱮᱱᱟ ᱾ ᱚᱱᱟᱠᱚ ᱢᱟᱬᱟᱝ ᱨᱮ ᱵᱮᱸᱠ ᱨᱮ ᱪᱟᱹᱠᱽᱨᱤ ᱠᱟᱱ ᱛᱟᱦᱮᱱ, ᱢᱮᱱᱠᱦᱟᱱ ᱮᱱᱮᱡ ᱨᱮᱱᱟᱝ ᱨᱟᱹᱥᱠᱟᱹ ᱛᱮ ᱚᱱᱟ ᱫᱚᱭ ᱵᱟᱹᱜᱤ ᱟᱜᱼᱟ ᱾ ᱟᱹᱠᱤᱱᱤᱡ ᱢᱤᱫᱴᱟᱹᱝ ᱦᱚᱯᱚᱱ ᱮᱨᱟ, ᱧᱩᱛᱩᱢ ᱫᱚ ᱯᱨᱚᱛᱤᱠᱥᱟ ᱠᱟᱥᱤ ᱟᱨ ᱩᱱᱤ ᱦᱚᱸ ᱧᱩᱛᱩᱢᱟᱱ ᱠᱩᱪᱤᱯᱩᱰᱤ ᱱᱟᱪᱚᱱᱤᱭᱟᱹ ᱠᱟᱱᱟᱭ ᱾

ᱠᱟᱹᱢᱤ ᱟᱨ ᱥᱤᱨᱯᱷᱟᱹ ᱠᱚ

ᱵᱚᱭᱡᱚᱭᱚᱱᱛᱤ ᱠᱟᱥᱤ ᱫᱚ ᱠᱩᱪᱤᱯᱩᱰᱤ ᱮᱱᱮᱡᱟ ᱱᱟᱪᱚᱱᱤᱭᱟᱹ ᱠᱚ ᱢᱩᱫᱽᱨᱮ ᱟᱹᱰᱤ ᱫᱟᱢᱟᱱ ᱟᱨ ᱧᱩᱛᱩᱢᱟᱱ ᱦᱚᱲ ᱠᱟᱱᱟᱭ ᱾ ᱟᱹᱛᱩ ᱫᱤᱥᱚᱢ ᱠᱩᱪᱤᱯᱩᱰᱤ ᱮᱱᱮᱡ ᱟᱨ ᱱᱟᱦᱟᱜ ᱡᱩᱜ ᱠᱩᱪᱤᱯᱩᱰᱤ ᱮᱱᱮᱡ ᱡᱚᱱᱚᱲᱟᱣ ᱤᱡ ᱠᱟᱱᱟᱭ ᱾
ᱵᱷᱟᱨᱚᱛ ᱥᱟᱨᱠᱟᱨ ᱟᱜ ᱫᱟᱬᱟᱠᱟᱛᱮ ᱪᱮᱢᱮᱫᱚᱜ ᱟᱨ ᱞᱟᱹᱭ ᱞᱟᱠᱪᱟᱨ ᱢᱚᱱᱛᱨᱟᱲᱚᱭ ᱨᱮᱱᱟᱜ ᱵᱟᱰᱚᱦᱤ ᱟᱨ ᱞᱟᱹᱭᱞᱟᱠᱪᱟᱨ ᱟᱠᱷᱲᱟ ᱨᱮ ᱥᱚᱦᱮᱫ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱾ ᱵᱤᱡᱚᱭᱚᱱᱛᱤ ᱮᱱᱮᱡ ᱟᱠᱟᱫ ᱯᱷᱤᱞᱤᱢ ᱠᱚ ᱫᱚ ᱫᱷᱟᱹᱨᱛᱤ ᱡᱟᱠᱟᱛ ᱨᱮ ᱠᱚ ᱩᱫᱩᱜ ᱥᱚᱫᱚᱨ ᱟᱠᱟᱜᱼᱟ ᱟᱨ ᱮᱱᱮᱡ ᱛᱟᱭ ᱠᱚ ᱥᱟᱨᱦᱟᱣ ᱟᱠᱟᱜᱼᱟ ᱾

ᱥᱟᱹᱠᱷᱭᱟᱹᱛ